Z A P I S N I K

od 29. svibnja 2020.
sa 20. sjednice Općinskog vijeća Općine Koprivnički Bregi, održane u zgradi Općine Koprivnički Bregi, Kralja Tomislava 2, Koprivnički Bregi, u sali za sastanke, s početkom u 19,30 sati.

Sjednica je sazvana sazivom KLASA: 021-01/20-01/01, URBROJ: 2137/08-20-2 od 21. svibnja 2020. godine.

PRISUTNI:

     a) članovi Općinskog vijeća:
1. Tomislav Tomiek
2. Miroslav Sarić
3. Darko Sobota
4. Snježana Kuhar
5. Dražen Papac
6. Mario Kovač
7. Maja Solina
8. Denis Zagrajski
9. Vedran Pintarić

ODSUTNI: Đurđica Mustaf i Velimir Pintarić – opravdano.

b) ostali prisutni:
1.  Mario Hudić, općinski načelnik
2.  Jasna Klasan, pročelnica
3.  Sonja Terzić, viši upravni referent, zapisničar
4.  Ljubica Godek, referent za računovodstvene poslove
5.  Dejan Plantić, referent – komunalni redar
ODSUTNI: Stjepan Sršek, zamjenik općinskog načelnika – opravdano. 

Sjednicu Općinskog vijeća Općine Koprivnički Bregi otvara predsjednik Općinskog vijeća Darko Sobota i pozdravlja sve prisutne.
PREDSJEDNIK: Prije nego što pročitam prijedlog dnevnog reda za ovu sjednicu, dajem riječ načelniku Općine.
MARIO HUDIĆ: Sve vas lijepo pozdravljam, nismo dugo imali sjednicu Općinskog vijeća radi korone. Preminuo je prvi načelnik Općine Koprivnički Bregi Stojan Papac. Zbog tadašnje situacije, nismo se mogli oprostiti od njega, a ne trebam vam isticati koliko je puno napravio za našu Općinu. Zato bih vas pozvao da mu odamo počast minutom šutnje. 

PREDSJEDNIK: Za ovu sjednicu predlažem sljedeći
D N E V N I   R E D :
1.Donošenje Godišnjeg izvještaja o izvršenju Proračuna Općine Koprivnički Bregi za 2019. godinu (i prilozi uz Godišnji izvještaj).

2.Donošenje Zaključka o usvajanju Izvješća o izvršenju Programa / Plana na području Općine Koprivnički Bregi u 2019. godini za:

- javne potrebe u predškolskom odgoju,

- javne potrebe u osnovnom školstvu,

- javne potrebe u kulturi,

- javne potrebe u sportu,

- utrošak šumskog doprinosa,

- utrošak sredstava ostvarenih od naknade iz postupka ozakonjenja nezakonito izgrađenih zgrada,

- utrošak sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje poljoprivrednog zemljišta u vlasništvu Republike Hrvatske,

- protupožarnu i civilnu zaštitu,

- javne potrebe u socijalnoj skrbi.

3.Donošenje Odluke o izmjenama Odluke o plaći i drugim materijalnim pravima općinskog načelnika i zamjenika općinskog načelnika Općine Koprivnički Bregi.

4.Donošenje Odluke o izmjenama Odluke o općinskim porezima Općine Koprivnički Bregi.

5.Donošenje Zaključka o usvajanju Izvješća o provedbi Plana gospodarenja otpadom Općine Koprivnički Bregi za 2019. godinu.

6.Donošenje Odluke o agrotehničkim mjerama i mjerama za uređenje i održavanje rudina te mjerama zaštite od požara na poljoprivrednom zemljištu na području Općine Koprivnički Bregi.

7.Donošenje Odluke o komunalnim djelatnostima koje se mogu obavljati na temelju koncesije na području Općine Koprivnički Bregi.

8.Donošenje Zaključka o usvajanju Izvješća o radu općinskog načelnika Općine Koprivnički Bregi za razdoblje od 1. srpnja do 31. prosinca 2019. godine.

9.Donošenje Odluke o načinu upravljanja i korištenja sportskih građevina u vlasništvu Općine Koprivnički Bregi.

10.Donošenje Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Koprivnički Bregi.

11.Donošenje Odluke o usvajanju Analize upravljanja i raspolaganja nogometnim stadionima i igralištima u vlasništvu Općine Koprivnički Bregi.

12.Donošenje Odluke o usvajanju Strategije upravljanja imovinom u vlasništvu Općine Koprivnički Bregi za razdoblje od 2020. do 2026. godine.

13.Donošenje Odluke o usvajanju Godišnjeg plana upravljanja imovinom u vlasništvu Općine Koprivnički Bregi za 2020. godinu.

14.Razno.

PREDSJEDNIK: Tko je za predloženi dnevni red? Konstatiram da je dnevni red jednoglasno usvojen (9 glasova „za“).
PREDSJEDNIK: Dajem zapisnik sa prethodne 19. sjednice na usvajanje. Da li ima kakvih primjedbi na ovaj zapisnik? 
PREDSJEDNIK: Ako nema primjedbi, tko je „za“ ovaj zapisnik? Konstatiram da je jednoglasno usvojen (9 glasova „za“). Možemo preći na 1. točku dnevnog reda.

Točka 1. i 2.
MARIO HUDIĆ: Izvršenje Proračuna za 2019. godinu iznosi 7.027.289,28 kn. Imamo iskazan višak prihoda od 418.353,93 kn. Većina izvršenih prihoda je u skladu sa planiranim prihodima, a realizacija rashoda je ovisila o ostvarenim kapitalnim projektima. O kapitalnim projektima i ostalim realiziranim projektima ću vas informirati nešto kasnije. Ja sam zadovoljan sa izvršenjem Proračuna za 2019. godinu.
PREDSJEDNIK: Predlažem da spojimo 1. i 2. točku dnevnog reda jer su povezane. Tko je „za“ 1. i 2. točku dnevnog reda? Konstatiram da je od 9 prisutnih članova Općinskog vijeća, 8 članova glasovalo „za“, a 1 član je „suzdržan“ te se donose
GODIŠNJI IZVJEŠTAJ

o izvršenju Proračuna Općine Koprivnički Bregi za 2019. godinu 

Godišnji izvještaj se prilaže ovom zapisniku i čini njegov sastavni dio.
ZAKLJUČAK
o usvajanju Izvješća o izvršenju Programa javnih potreba u predškolskom

odgoju na području Općine Koprivnički Bregi u 2019. godini

ZAKLJUČAK

o usvajanju Izvješća o izvršenju Programa javnih potreba u osnovnom školstvu na području Općine Koprivnički Bregi u 2019. godini

ZAKLJUČAK

o usvajanju Izvješća o izvršenju Programa javnih potreba u kulturi

na području Općine Koprivnički Bregi u 2019. godini

ZAKLJUČAK

o usvajanju Izvješća o izvršenju Programa javnih potreba u sportu

na području Općine Koprivnički Bregi u 2019. godini

ZAKLJUČAK

o usvajanju Izvješća o izvršenju Programa utroška šumskog doprinosa

na području Općine Koprivnički Bregi u 2019. godini
ZAKLJUČAK

o usvajanju Izvješća o izvršenju Programa utroška sredstava ostvarenih

od naknade iz postupka ozakonjenja nezakonito izgrađenih zgrada na

području Općine Koprivnički Bregi u 2019. godini

ZAKLJUČAK

o usvajanju Izvješća o utrošku sredstava ostvarenih od zakupa, prodaje, prodaje izravnom pogodbom, privremenog korištenja i davanja na

korištenje poljoprivrednog zemljišta u vlasništvu Republike Hrvatske

na području Općine Koprivnički Bregi u 2019. godini

ZAKLJUČAK

o usvajanju Izvješća o izvršenju Programa u protupožarnoj i civilnoj

zaštiti na području Općine Koprivnički Bregi u 2019. godini

ZAKLJUČAK

o usvajanju Izvješća o izvršenju Plana javnih potreba u socijalnoj skrbi

na području Općine Koprivnički Bregi u 2019. godini 
Zaključci se prilažu ovom zapisniku i čine njegov sastavni dio.

Točka 3.
JASNA KLASAN: Radi promjene propisa, trebalo je uskladiti postojeće naknade koje ostaju iste za načelnika i zamjenika načelnika Općine.
PREDSJEDNIK: Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se donosi
ODLUKA
o izmjenama Odluke o plaći i drugim materijalnim pravima općinskog
načelnika i zamjenika općinskog načelnika Općine Koprivnički Bregi

Odluka se prilaže ovom zapisniku i čini njegov sastavni dio.

Točka 4.
JASNA KLASAN: U Odluci o općinskim porezima treba samo brisati navedeni porez na nekretnine koji nije nikad zaživio i nije se primjenjivao. Ostalo sve ostaje u ovoj Odluci.  
PREDSJEDNIK: Dajem prijedlog ovog akta na glasovanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se donosi
ODLUKA
o izmjenama Odluke o općinskim porezima Općine Koprivnički Bregi

Odluka se prilaže ovom zapisniku i čini njegov sastavni dio.

Točka 5.
JASNA KLASAN: Izvješće o provedbi Plana gospodarenja otpadom za 2019. godinu je ranije doneseno i dobili ste ga sa materijalima za sjednicu. Ovo Izvješće je već objavljeno u „Službenom glasniku Županije“, ali Općinsko vijeće treba usvojiti i potvrditi to Izvješće.
PREDSJEDNIK: Ako nema pitanja, dajem na glasovanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se donosi

ZAKLJUČAK
o usvajanju Izvješća o provedbi Plana gospodarenja otpadom

Općine Koprivnički Bregi za 2019. godinu
Zaključak se prilaže ovom zapisniku i čini njegov sastavni dio.

Točka 6.

JASNA KLASAN: S obzirom da se mijenjao Zakon o poljoprivrednom zemljištu, trebamo donijeti novu Odluku o agrotehničkim mjerama kako bi se uskladila sa postojećim Zakonom. 
PREDSJEDNIK: Dajem prijedlog ove Odluke na glasovanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se donosi

ODLUKA

o agrotehničkim mjerama i mjerama za uređenje i održavanje rudina te mjerama zaštite od požara na poljoprivrednom zemljištu
na području Općine Koprivnički Bregi
Odluka se prilaže ovom zapisniku i čini njegov sastavni dio.
Točka 7.

JASNA KLASAN: U 2017. godini se mijenjao Zakon o koncesijama, ali kod nas nije bilo potrebe za izmjenom Odluke. S obzirom da nam krajem iduće godine prestaje dosadašnja koncesija za dimnjačarske poslove, potrebno je donijeti novu Odluku o komunalnim djelatnostima koji se obavljaju na temelju koncesije. Prijedlog ove Odluke ste također dobili sa materijalima za sjednicu.
PREDSJEDNIK: Da li ima pitanja ili nejasnoća? Ako nema, dajem prijedlog ove Odluke na glasovanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se donosi

ODLUKA

o komunalnim djelatnostima koje se mogu obavljati na temelju

koncesije na području Općine Koprivnički Bregi

Odluka se prilaže ovom zapisniku i čini njegov sastavni dio.

Točka 8.

JASNA KLASAN: Izvješće o radu općinskog načelnika je također već objavljeno u „Službenom glasniku Županije“, a Općinsko vijeće ga treba potvrditi i usvojiti.
PREDSJEDNIK: Dajem ovo Izvješće na glasovanje. Tko je „za“? Konstatiram da je od 9 prisutnih članova Općinskog vijeća, 7 članova glasovalo „za“, a 2 člana su „suzdržana“ te se donosi

ZAKLJUČAK

o usvajanju Izvješća o radu općinskog načelnika Općine Koprivnički Bregi

za razdoblje od 1. srpnja do 31. prosinca 2019. godine

Zaključak se prilaže ovom zapisniku i čini njegov sastavni dio.

Točka 9.

JASNA KLASAN: Državna revizija nam je dala svoje mišljenje kako bi trebalo upravljati i koristiti sportske građevine, tako da ste dobili prijedlog takve Odluke u materijalima. Prijedlog ove Odluke je bio na javnom savjetovanju na našoj web stranici. 

PREDSJEDNIK: Ako nema pitanja, dajem prijedlog ove Odluke na glasovanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se donosi

ODLUKA

o načinu upravljanja i korištenja sportskih građevina

u vlasništvu Općine Koprivnički Bregi

Odluka se prilaže ovom zapisniku i čini njegov sastavni dio.

Točka 10.

JASNA KLASAN: Općina je dobila suglasnost na Program raspolaganja za državnu zemlju, a također smo dobili i suglasnost za ekološku mrežu. Općinsko vijeće treba donijeti Odluku o raspisivanju javnog natječaja  za zakup državnog zemljišta. Ova Odluka se mora objaviti u „Službenom glasniku Koprivničko-križevačke županije“. 
JASNA KLASAN je objasnila članovima Općinskog vijeća daljnju proceduru koja će se morati primijeniti za zakup državnog zemljišta.

MARIO HUDIĆ: Sve će se raditi po propisanim kriterijima Ministarstva poljoprivrede, kao i zadnji put. Maksimalna površina za zakup je 25 ha i to na rok od 25 godina.

JASNA KLASAN: Početnu cijenu za hektar oranice je odredila Vlada RH, a za livade je niža cijena. Ne smije postojati nikakvo dugovanje prema Općini.

MARIO HUDIĆ: Neće se moći naknadno dostavljati dokumentacija, a niti će se moći naknadno plaćati dugovi.

PREDSJEDNIK: Da li ima dodatnih pitanja po ovoj točki? Ako nema, dajem prijedlog ove Odluke na glasovanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se donosi

ODLUKA

o raspisivanju javnog natječaja za zakup poljoprivrednog zemljišta u

Vlasništvu Republike Hrvatske na području Općine Koprivnički Bregi

Odluka se prilaže ovom zapisniku i čini njegov sastavni dio.

Točka 11.

JASNA KLASAN: Nisam vam kopirala za ovu sjednicu vijeća Analizu upravljanja jer je jako veliki dokument, ali imate objavljen taj kompletni dokument na našoj web stranici. Općina je vlasnik i katastarski i gruntovno NK „Rudar“ Glogovac.
PREDSJEDNIK: Dajem prijedlog ove Odluke na glasovanje. Tko je „za“? Konstatiram da je od 9 prisutnih članova Općinskog vijeća, svih 9 članova glasovalo „za“ te se donosi
ODLUKA

o usvajanju Analize upravljanja i raspolaganja nogometnim stadionima

i igralištima u vlasništvu Općine Koprivnički Bregi

Odluka se prilaže ovom zapisniku i čini njegov sastavni dio.

Točka 12. i 13.

JASNA KLASAN: Strategija upravljanja imovinom, kao i Registar imovine su također objavljeni na našoj web stranici pod nazivom „imovina“ te se mogu pročitati. Na temelju Strategije upravljanja imovinom u vlasništvu Općine, donosi se Godišnji plan upravljanja imovinom u vlasništvu Općine, koji je malo manji od same Strategije koja se donosi.

PREDSJEDNIK: S obzirom da su ove dvije točke dnevnog reda sadržajno povezane, predlažem da ih spojimo. Tko je „za“ 12. i 13. točku dnevnog reda? Konstatiram da je od 9 prisutnih članova Općinskog vijeća, svih 9 članova glasovalo „za“ te se donose

ODLUKA

o usvajanju Strategije upravljanja imovinom u vlasništvu Općine

Koprivnički Bregi za razdoblje od 2020. do 2026. godine

Odluka se prilaže ovom zapisniku i čini njegov sastavni dio.

ODLUKA

O usvajanju Godišnjeg plana upravljanja imovinom u vlasništvu

Općine Koprivnički Bregi za 2020. godinu

Odluka se prilaže ovom zapisniku i čini njegov sastavni dio.

Točka 14.

MARIO HUDIĆ: Želim vas informirati o svemu što se dešavalo za vrijeme koronavirusa. Općina je cijelo vrijeme radila te zahvaljujem svim službenicima na radu i trudu u kriznoj situaciji. Tu je puno pomogao i Stjepan Sršek te i njemu zahvaljujem, kao i našim DVD-ima u Bregima i Glogovcu. Što se tiče projekta „Zaželi“, očekujemo rezultate natječaja. Inače, po novom Zakonu su naše pješačke staze u Glogovcu i u Bregima sada definirane kao pješačko – biciklističke staze. Bili smo se prijavili na natječaje Ministarstva regionalnog razvoja i Ministarstva graditeljstva i prostornog uređenja, ali ove godine nismo dobili nikakva sredstva. Prijašnjih godina smo dobili velika sredstva od Ministarstva regionalnog razvoja. Oba projekta za koja smo se prijavljivali, ćemo realizirati bez obzira na sredstva.Postavit će se nova ograda, na mjestu stare, na groblju u Bregima i to će se realizirati ove godine. Izvođač radova je već izabran, a prije toga će trebati asfaltirati plato na groblju. Za ove radove dobit ćemo 140.000,00 kn od LAG-a Podravina, a ostatak od 30.000,00 kn će sufinancirati Općina. Nadalje, imali smo natječaj za najam našeg poslovnog prostora, kojeg sada koristi Konzum. Došle su dvije ponude i to Dergeza i Konzuma. Dergez je u ponudi dao 12.510,00 kn, a Konzum je dao 12.500,00 kn, ali nisu dali svu potrebnu dokumentacija koja se tražila u natječaju. Možemo biti zadovoljni sa većom cijenom zakupa. Radovi na kanalizaciji u Jeduševcu su već dosta odmaknuli. Ukupna vrijednost radova na kanalizaciji je 3.800.000,00 kn, a izvođač radova je firma Komfort. Ovi radovi su primjer dobre suradnje sa Hrvatskim vodama, kao i sa Hrvatskim cestama, što se tiče izgradnje pješačko-biciklističke staze u Glogovcu. Za javnu rasvjetu na zadnjoj dionici pješačke staze, trebalo je ishoditi građevinsku dozvolu. Grad Koprivnica je pripremio sve potrebno od dokumentacije i ove godine bi to mogli odraditi. Biti će objavljen natječaj za projekt WiFi4EU, kako bi imali na nekim lokacijama besplatni pristup internetu. To će za nas odraditi firma Pro – Ping. Imamo još jedan projekt u planu za prijaviti, a zove se: putevima podravskih rudara u Glogovcu. Dobivenim sredstvima bi uredili izvor, trim stazu i ulaz u rudnik. Trebat će obići teren i tu molim pomoć vijećnika iz Glogovca. 
JASNA KLASAN: To je područje vlasništvo RH pa moramo dobiti suglasnost RH.

TOMISLAV TOMIEK: Počeli su kopati grabu prema Jeduševcu.

DEJAN PLANTIĆ je pojasnio radove na tom području.

SNJEŽANA KUHAR: Molim komunalnog redara da se pokosi u mojoj ulici, a to se tiče i HŽ-a, to je problem svake godine. Također predlažem da se malo uredi dječje igralište u parku u Bregima, barem da se pofarba i popravi.

Budući da je dnevni red iscrpljen i više se nitko nije javio za riječ, predsjednik je završio sjednicu u 20,45 sati.
ZAPISNIČAR:






        PREDSJEDNIK:

  Sonja Terzić

